Indrek Parrest

Indrek Parrest (sündinud 16. veebruaril 1977) on Eesti jurist, kohtunik.

2001. aastal lõpetas Tartu Ülikooli õigusteaduskonna bakalaureuseõppe ja 2005. aastal samas kõrgkoolis magistriõppe. 

21. novembril 2005 nimetas Vabariigi President Riigikohtu üldkogu ettepanekul Indrek Parresti esimese astme kohtunikuks. Ta asus tööle Harju Maakohtusse.

2. juunil 2014 nimetas Vabariigi President Riigikohtu üldkogu ettepanekul Parresti teise astme kohtunikuks alates 18. augustist 2014. Algul töötas ta Tallinna Ringkonnakohtus, aga 2020. aastast Tartu Ringkonnakohtu tsiviilkolleegiumis.

 Tunnustus 
 2012 – Kohtu teravaim sulg"Aumärgi "Kohtu teravaim sulg" kandidaatide esitamine" Riigi Teataja, 7. oktoober 2014

 Viited 

Kategooria:Eesti kohtunikud
Kategooria:Tartu Ülikooli õigusteaduskonna vilistlased
Kategooria:Sündinud 1977